**Тақырыбы: «Мен үшін қымбат адамдар» дөңгелек үстел**

**Мақсаты:**Бала тәрбиесіндегі ата-ананың алатын орнының ерекше екендігін түсіндіру,отбасы мүшелерінің арасындағы бауырмалдық,қайырымдылық,достық қарым-қатынасты қалыптастыру,бір- бірін түсіне білуге және жақсы қасиеттерге тәрбиелеу.

Көрнекіліктері: қағаздар, шам, доп,  жаднама, карточкалар.

Қатысқандар: 5-класс оқушылары мен ата-аналары

Тренинг бағдарламасы:

1. Танысу:Есімдер аллитерациясы.

2. Кіріспе сөз: Ата-ананың басты қуанышы бала.

3. Жаттығу. Шығармашылық жұмыс «Отбасылық құндылық ағашы»

4. Аяқталмаған мақал – мәтелдер.

6. «Тілек шамы».

7. Ой- толғаныс.

Тренинг барысы:

І. Ата-аналарды тіркеу. Бағдарламамен танысу.

1.2. Есімдер аллитерациясы.

Мақсаты:Ата-аналарды бір-бірімен таныстыру.

Шарты:Әр ата-ана өз есімдерін айтып және де есімдерінің бірінші әрпінен басталатын жағымды қасиетін айту керек.Әр ата-ананың сөзінен кейін қалғандары үш рет қол соғып қошеметтеп қояды.

-         Сіздің есіміңізді, жақсы қасиетіңізді айтып жатқанда қандай сезімде болдыңыз?

-         Өзіңіз қазіргі кезде қандай көңіл-күйде отырсыз?

ІІ. Кіріспе сөз. Ата-ананың басты қуанышы-бала.

         Ата-ананың басты қазығы,алтын тіреу діңгегі-бала.Отбасы тұлғаны дамытатын кішігірім орта.Отбасының қоғамдағы мақсаты баланы дамытып қана қоймай,оны өмірге дайындап,рухани жағынан жеткізіп,тұлға ретінде қалыптастыру.Отбасында баланың жан-жақты қалыптасуына ата-ана мен отбасы мүшелерінің қарым-қатынасында махаббат,сүйіспеншілік,адамгершілік,қайырымдылық,әділдік,ұйымшылдық,мәдениеттілік қасиеттері және т.б.келбетін сақтайтын тұлға тәрбиелеуге керек екендігі бәрімізге аян.Мына жасампаз ғасырда,жаһандану дәуірінде мектеп партасында отырған баланың жан-жақты білім алуына ең бірінші ықпал ететін-ұстаз болса,оның сүйеніші ата-ана.Сондықтан ата-ана өз баласының білім алуына барынша жағдай жасау тиіс.Бала тәуліктің бір бөлігінде,яғни 6 сағат мектепте болса,18 сағат өз отбасында тәрбие алады.

         Бала – ата- ана өмірінің жалғасы.    Бала тәрбиесі – қызығы мен қиыншылығы қатар жүретін күрделі процесс. Жазушы – педагог Ж.Аймауытов: «Баланы тәрбиелеу үшін әрбір тәрбиешінің өзі тәрбиелі болуы керек. Себебі, бала айтып ұқтырғаннан гөрі, көргеніне көп еліктегіш келеді. »

Баланы жастан бақпасаң,

Жамандықтан қақпасаң.

Қадірден жұрдай қасқа боп

Кешкенің өмір босқа тек - дегендей, баланың ыстық суығына күймейтін, жақсылығына сүйінбейтін ата-ана жоқ шығар. Бүгінгі ұл – ертеңгі әке, ол әкеге қарап өседі. Бүгінгі қыз – ертеңгі ана, ол шешеге қарап өседі, бойын түзейді. Балаға білім, тәрбие беруде басты тұлға ұстаз болса, оны жалғастырушы, демеуші ата-ана.

ІІІ.Жаттығу. Шығармашылық жұмыс «Отбасылық құндылық ағашы»

Нұсқау: Үлкен ағаштың суретін салу керек. Бұл сіздің отбасылық құндылық ағашыңыз. Бірнеше берілген отбасылық құндылықтарды ағаштың тамырына, діңіне, бұтақтарына орналастыру. Тамыры сіздің ең негізгі отбасылық құндылық болып есептеледі, ағаштың діңіне орташа құндылықтарды, ал, бұтақтарына отбасыңызға маңызды бірақ, қатты қолданбайтын, көп көңіл аудармайтын құндылықтарды орналастыру керек. Берілген уақыт 7 - 10 минут.  
1. Мықты денсаулық  
2. Ағайындарыңа, достарыңа ашық есік  
3. Ауызбіршілік  
4. Ортақ қызығушылық  
5. Бір - біріңіздің жұмысына араласпау  
6. Қамқорлық  
7. Тәртіп  
8. Бос уақытыңызды бірге өткізу  
9. Сенімділік  
10. Ата - ананың сөзі заң  
11. Ата - ана отбасының үлгісі  
12. Әлеуметтік жағдай  
13. Отбасылық қарым - қатынас  
14. Махаббат  
15. Мейірімділік  
16. Шынайылық  
17. Сырт көзге үлгі болу  
18. Береке  
19. Үлкенге - ізет, кішіге - құрмет  
20. Көп бала  
Соңында үлкен бәйтерек ағашы шығу керек. Шыққан суретті қорғапшығамыз.

IҮ .Аяқталмаған мақал – мәтелдер.

1)Балалы үй базар,

Баласыз үй қу мазар.

2) Ананың сүті – бал,  баланың тілі - бал.

3) Жақсы бала әкесінің басын төрге сүйрейді,

Жаман бала әкесінің төрдегі басын есікке сүйрейді.

4) Балаңды бес жасқа дейін хандай көтер,

Он бес  жасқа дейін құлдай жұмса,

Он бестен ары онымен досыңдай ақылдас.

5) Тәрбиелі кісі —

Қант қосқан жармадай,

Тәрбиесіз кісі —

Шаң боратқан арбадай.

YI. «Тілек шамы».

Мақсаты:тренинг туралы пікірлерін ортаға салу.

-Құрметті ата-аналар. Біз сіздермен жанұядағы ата-ана мен  балалар арасындағы қарым-қатынастың түрлі жақтарын тануға, жан-жақты талқылауға тырыстық. Отбасы, ұшқан ұя – жылылықтың, жылулықтың мекені.  «Отбасы» атауының мәніне терең үңілер болсақ, оттың да үлкен маңызы бар екенін сеземіз. Сондықтан оттың басы, ошағымыздың түтіні түзу болуы үшін «Тілек шамы» жаттығуын бір-бірімізге тілек айта отырып жүргізейік. Бір-бірімізге мына шамды бере отырып бүгінгі кездесуден алған әсерлеріңізбен бөлісіп, тренинг барысында айта алмай қалған ойларыңыз болса барлығыңыз да осы жерде айтуларыңызды сұраймын.

ҮІІ. Ой-толғаныс.

       Қорыта айтқанда, отбасылық қарым-қатынастың негізінде үнемі балаға қамқорлық көрсетіп, ол отбасы мүшесі, оның пікірі мен көмегі үлкендерге қажет деген сенімін қалыптастыру қажет. Халық даналығына назар аударсақ, ол былай дейді: «Егер сен бір жылдық өміріңді ойласаң – онда арпа ек, он жылдық өміріңді ойласаң – онда ағаш ек, ал ғасырлық өміріңді ойласаң онда бала тәрбиеле».Тәрбие ешқашан үзіліс, демалыс күндерді білмейді.Ендеше, ата-аналар қолымыздағы алтынымызды жақсылап тәрбиелейік және біздер олардың ең басты үлгі болар бейнесі екендігімізді ұмытпайық.

**Cабақтың тақырыбы**: «Менің адамгершілік құндылықтарым»

**Мақсаты:** оқушылардың бойына рухани адамгершілік қасиеттерді ұялату үшін мейірбан,ақылды,шыншыл,қайырымды адамдық асыл қасиеттерді игеруге ықпал ету. Көрнекілігі: слайдтар,үлестірмелі материалдар, бейнематериалдар.

**Барысы:**

Тәрбие сағатының тақырыбы,мақсаты айтылады. Тақырыпқа сәйкес ой қозғауға оқушыларға төмендегідей сұрақтар беріледі. 1. Адамгершілік дегенді қалай түсінесіңдер? 2. Адамгершілікке қандай қасиеттерді жатқызуға болады? Оқушылардың ойын әрмен қарай толықтыру және тақырыпты ашу үшін 3 мин. «Адамгершілік құндылықтар» атты бейнефильм көрсетіледі.

Адамның адамгершілігі-оның жоғары қасиеті.Оның негізгі белгілерінің бірі-өзі үшін ғана емес,ел,қоғам үшін өмір сүру,адамдық ар-намысты ардақтау,әр уақытта жақсылық жасауға дайын болу. «Өзің үшін еңбек қылсаң,дейді Абай,-өзі үшін оттаған хайуанның бірі боласың. «Досыңа достық-қарыз іс,дұшпаныңа әділ бол».Ақылды,мейірімді адам әруақытта өзгенің жақсылығын бағалағыш келеді.Арлы адам-ардақты адам.Арымыз таза болса,тарихымыз да таза. Адам атаулының жақсы қасиеттерінің бірі-адалдық,ол өмірде қымбат асыл қасиет,асыл мінез,ашық,шыншыл қарым-қатынас.

Слайттар көрсету.

1.слайд: Адамгершілік бастауы неде?

2.слайд: Қарияның өсиеті

3.слайд: Маржан сөздер сыр шертеді

4.слайд:Мақал сөздер. Оқушылар мақалдар айтады.

5.слайд:Құпия хаттар. Хаттарға жауап жазады

6 Слайд: Жағдаяттар. Өз ойларын айтады.

7Слайд: Үлкенге құрмет. Әлеуметтік бағыттағы бейнежазба көрсету.Талдау. 8.Слайд: Қайырымдылық жылы жүректен. Қайырымды істерін атап көрсету.

9.слайд: Адамгершіліктің қарапайым қағидалары

10. «Үлкенге құрмет, кішіге ізет» тақырыбындағы бейне роликтер көрсету

Оқушылардың ойын білу, талдау жасау. 3 топқа бөліп,үлестірмелі материал таратып 3 минут уақыт беру

1.топ- Жақсы және жаман қасиеттер

2.топ-Адамгершілік құндылықтар

3.топ – Жақсылыққа жету жолдары

«Адамгершілік құндылықтарды өз бойында тәрбиелеу» тренинг көрсету.

**Қорытынды.** Әрбір адамның күнделікті азғантай адамгершілік істерінен қоғамдағы үлкен адамгершілік қарым-қатынастар пайда болады.Жасаған жақсылық міндетті түрде өзіңе оралады екен.

Оқушылар ортаға шеңбер жасап тұрып төмендегі сөздерді оқйды:

Әр күнді жақсы ойлар ойлаумен бастаңдар.

Күні бойы өзіңді қоршаған адамдардың бәрі туралы тек сүйіспеншілікпен және ізгілікпен ойлап жүріңдер.

Ұйықтар алдында бүгін қанша адамды қуантқаныңды,жұбатқаныңда күлдіргеніңді еске түсіру үшін бірнеше минут арнап көр.Әнді жиірек тыңдаған дұрыс.

Басқалардың қажетіне жарай білуге талпын.

Тыныштық сақтай білуге үйрен.

Нәзік үнмен биязы сөйлеуге дағдылан .

Жақсылыққа жақсылық-әр кісінің ісі-жамандыққа жақсылық-ер кісінің ісі»деген сөз жаныңда жүрсін.

Балалар түйін ретінде бүгінгі сабақтан алған әсерлеріңді бір бетке қысқаша жазып онымен бөліссеңдер.

Психологиялық сабақтың тақырыбы: ***«Менің кәсіби таңдауым дұрыс па, әлде бұрыс па?»***

Мақсаты:болашақ мамандық және оқу бағдарын таңдауда көмектесу, мамандық әлемі және оның ерекшеліктері туралы дүниетанымын кеңейту, оқушылардың өмір туралы, мамандықтар туралы көзқарасын дамыту, алдағы уақытта мамандық таңдауда дұрыс жолда болуына себепкер болу, таңдаған мамандығының өз бейімділігі мен қабілетіне сәйкес келуін нақтылау, өз - өзін танудың жалпы әзірлігін қалыптастыру

Қатысушылар: 9-кл оқушылары

Мерзімі: 08.11.16ж

Қайырлы күн, құрметті оқушылар. Бүгінгі ұйымдастырылып отырған : «Менің кәсіби таңдауым дұрыс па, әлде бұрыс па?»атты кездесу кешімізге қош келдіңіздер!  
- Атақты ғұлама Әл – Фараби айтқандай  
Ісім оңсын десеңіз,  
Сол істің маманы болыңыз.  
Даңқым шықсын десеңіз,  
Көпшіліктің адамы болыңыз.  
Әлемде 50 мыңға жуық мамандық бар екен және жыл сайын оған 500 - ге тарта жаңа түрі қосылып отырады екен. Олардың ішінен өзімізге қажеттісін қалай таңдауға болады? Біз олардың қаншасы туралы білеміз? Мамандық таңдауда нені бағдар ретінде алуға болады? «Мектеп бітіргеннен кейін кім боласың?» деген сұрақтарға мектеп оқушыларының көбісі нақты жауап бере алмайды. Шындығына келгенде мамандық таңдау мәселесі әсіресе біздің қоғамымыз нарықтық қатынасқа көшіп отырған жағдайда өте күрделі мәселе. Жақын арада әрқайсыңыз мамандық таңдау мәселесіне тап боласыз және өздеріңіз білетіндей 10 - сыныпта бағдарлы оқыту сыныбына көшесіз. Бүгінгі кешімізде біз осындай маңызды тақырыптарға тоқталамыз, мамандық, болашақ таңдайтын бағдарымызды таңдау стратегиясы жөнінде, кәсіби өмірлік бағытты жобалау туралы әңгімелейтін боламыз. Мамандық таңдау кезінде ескерілетін факторға тоқталамыз және дұрыс шешім қабылдауды үйренеміз.

Ендеше, оқушылар қай мамандықты қандай кәсіп жолдарын таңдауды дұрыс деп шешу мақсатында, әркім өз пікірін білдіріп, ой толғайды.  
Араларыңызда кейбіреулерің ендігі қандай маман иесі болатыныңызды, қандай бағытта, оқу орнында оқитыныңызды анықтаған шығарсыз және де өздеріңнің болашақ кәсіби қызметтеріңді жақсы білетін де шығарсыз. Дегенмен де өз таңдауыңды тағы бір тексерген артық етпейді, таңдаған мамандығыңыз шындығында өзіңізді жетілдіруге мүмкіндік бере ме, сол жөнінде ойлануға кеш емес. Бұл әңгіменің тақырыбы әлі шешімін қабылдай алмай күмәнданып жүрген және бағдарын таңдай алмай жүрген оқушыларға маңызды болып табылады.  
Ойланайық, пікірлесейік  
Мұғалім: Айтыңдаршы, маман дегеніміз не? Белгілі бір мамандық иесі болу үшін не істеу керек? Ендеше әрқайсымыз өз қалаған мамандығымызды айтайық.  
Мамандық дегеніміз – адамның еңбек қызметінің түрі.  
Мамандық таңдау да мектеп қабырғасынан басталады. Сондықтан бүгін өзіміз қалаған мамандық туралы өз ойымызды айтамыз.  
Әсмепаз болма әрнеге  
Өнерпаз болсаң арқалан  
Сен де бір кірпіш дүниеге  
Кетігін тапта бар қалан,  
деп өмірден өз орнын тауып, елімізге қажетті кәсіп иесі болу бәріміздің арманымыз.  
Біздің таңдауымыз да әртүрлі. Біреуміз ертең ақын, екіншіміз инженер, енді біріміз құрылысшы болуымыз мүмкін. Жаман мамандық жоқ. Мамандықтың бәрі жақсы.  
Мамандық дегеніміз не?  
Оқушылардың пікірлері сұралады  
• - Біздің болашағымыз – біздің мамандығымызда;  
• - адамның болашаққа апаратын жолы;  
• - адамның алдағы уақытқа қойған мақсатының бірі;  
• - мамандық бойынша адам жұмыс істейді;  
• - оқуды бітіргеннен кейін таңдайтын мамандық;  
• - ол белгілі бір кәсіпке ие болу бейіндігі, ұнату, таңдау, арманыңды іске асыру;  
• - мамандық сөзі ол жұмыспен сипатталады;  
• - келешекке қойған жоспары, мамандығын ойдағыдай бітірсе, игерсе сол  
• - адам жаны қалаған қабілеті бар кәсіпкерлік жұмыспен айналысады.  
Мамандық дегеніміз не?  
Кәсіп, Сүйікті іс, Шығармашылық, Қызығушылық, Еңбек көзі  
«Мамандық» сөзіне анықтама беру.  
Профессия - латын сөзінен шыққан, “professio”- анықталған іс, мамандық дегенді білдіреді.  
Мамандық - қарапайым өмір сүру көзі болып табылатын және қандай да бір дайындықты, жауапкершілікті талап ететін еңбек қызметінің маңызды бөлігі.  
Мамандық таңдау - тағдырыңды таңдау деген сөз. Кейінгі өмірде өкінбейтіндей, өз қабілеті мен бейімділігіне сай кәсіп түрін таңдау.. Бұл өте жауапкершілікті және маңызды іс. Мамандық таңдауда әр адам өзінің қызығушылығына, қабілетіне, бейімділігіне, қалауына сүйену керек. Сондай - ақ өз мамандығының 10 - 20 жылға дейін өз сұранысын жоғалтпауына көңіл бөледі. Бұл мамандықтарға деген бірқалыпты тұрақты сұраныс деп аталады. Өзінің сұранысын, қызығушылығын жоймаған кең тараған мамандықтарға дәрігер, мұғалім және құрылысшы мамандықтарын атап өтуге болады. Ал, өзекті мамандықтар қатарына жоғары технология, байланыс, коммуникация, әлеуметтік орта, экономиканы басқару мамандықтары және еңбек сұранысына қажетті жаңа мамандықтары жатады. Қоғамның дамуында біздің өңірде, қазба - байлықтарын игеретін мамандық иелері қажет.  
Жаңа ақпарат  
Мамандық - қарапайым өмір сүру көзі болып табылатын және қандай да бір дайындықты, жауапкершілікті талап ететін еңбек қызметінің маңызды бөлігі.  
Әлемде 40 мыңға жуық әр түрлі мамандықтар бар. Статисттердің зерттеуі бойынша жыл сайын 25 млн адам өзінің жұмыс орнын ауыстырып, оның 12 %- і қайтадан өз орнына қайтып оралады екен. Бұдан мамандықты таңдауда әр маман қателесіпті деуге бола ма? Әлде өзінің болашақтағы профессионалды қызметіне жан - жақты дайындалу керек шығар? Қоғамға, адамдарға пайдасын тигізетін мамандықтарды қалай таңдауға болады? Мамандық таңдау жасөспірім шақтағы ең маңызды шешімдердің бірі. Үлкен өмірге енді ғана аяқ басқан жас ұланның алдында мыңдаған мамандықтан өзіне лайықты біреуін таңдау міндеті тұрады. Мамандықтың жаманы жоқ, бірақ мұның кез - келгеніне икемділік қажет, бұл жай күнелту, тамақ асыраудың жолы ғана емес, үлкен өнерді, зор шеберлікті қажет ететін нәрсе. Кейбір жастар мамандық таңдау ережесін білмегендіктен өзі қызықпайтын мамандықты таңдайды. Осыдан өз мамандығына қанағаттанбаушылық, реніш сезімдері болып, тіпті алдарына жоспар да құрғысы келмейді. Әрбір адам өзін - өзі дамыта алу үшін білім алып, сол біліміне сай мамандыққа машықтану керек  
Мамандық таңдау - өте жауапкершілікті және маңызды іс. Мамандық таңдауда әр адам өзінің қызығушылығына, қабілетіне, бейімділігіне, қалауына сүйену керек. Қазіргі таңда мамандықтың түрі көп. Таңдау жасау оңай емес. Ең бастысы - адам еңбекке қабілетті, зейінді болуы қажет және оның мамандығы өзі өскен ортаға маңызды, бағалы үлес қосатындай болуы шарт. Өз ісіне сенімді, дұрыс таңдау жасаған адам ғана жетістікке жетеді. Өзінің сұранысын, қызығушылығын жоймаған кең тараған мамандықтарға дәрігер, мұғалім және құрылысшы мамандықтарын атап өтуге болады. Ал, өзекті мамандықтар қатарына жоғары технология, байланыс, коммуникация, әлеуметтік орта, экономиканы басқару мамандықтары және еңбек сұранысына қажетті жаңа мамандықтар жатады. Қоғамның дамуында мамандық иелерінен жоғары кәсіби біліктілікті, коммуникативтік қабілетті, еңбек етуге деген сүйіспеншілікті, қызығушылықты, өз мамандығы бойынша біліктілігін арттыруға даяр болатын мамандық иесін талап етеді. Сондықтан икемі, қызығуы, бейімі бар мамандықты таңдай білу, өзіне, қоғамға тигізетін пайдасын ойлау, мұндай еңбектен шабыт туатыны, ол өнімді еңбекке ұласып, табыс әкелетінін білу керек.  
 . Алдымен оқушылар қандай мамандықты таңдап отыр екен, бірінші солардың пікірлерін тыңдайық.  
Ардақ: Мамандық таңдау мен үшін оңай емес. Ата - анам мұғалім не дәрігер бол дейді. Ауыл шаруашылығы саласы қыздарға қол емес, мұнайшылық кәсіп те жеңіл деуге болмас. Жалпы қай саланың да өз қиындығы бар ғой. Тек адамның белгілі бір мамандықты игеруге ынта - ықыласы болса, алынбайтын қамал жоқ. Ата - анам көп ақылдасады, кейін өкініп, опық жеп жүрме дейді. Сөйтіп мен экология саласының маманы болуға талаптанам. Ата - анам бұл талабымды құптайды.  
\*\*\*: Ел жастары кең байтақ қазақ жерінің қай түкпірінде болмасын, ел экономикасын түлетуге аса қажет мұнайшы, эколог, инженер, геолог сияқты мамандықты таңдаған жөн деп ойлаймын. Сонымен қатар шет тілін оқып үйренуге, осы тілде шетелдіктермен мүдірмей сөйлесетіндей деңгейде болу қажеттігін ұғынғанын қалаймын. Бұл нарық талабы. Менеджмент пен менеджерлікті меңгермей нарық көшіне ілесу мүмкін емесі жастар жадында жүрсе деймін.  
\*\*\*: Компьютерді жетік меңгерумен қатар, интернетке шығудың қыр - сырын меңгерген дұрыс деп ойлаймын. Бірнеше шет тілін білсең тіпті жақсы. Әрине алдымен ана тілін жетік меңгеруім керек. Менде техник - программист мамандығын қалаймын.

«Тілекке еңбек тірек болмаса, ойға шомылып қырдан аса алмайсың»- деп Бауыржан Момышұлы атамыз айтқандай еңбектеніп білім алып, оқу оқымасаңыздар тілек білдіріп отырған маман иесі бола білу де оңай емес.  
Елбасымыздың жобаларының бірінде орта және шағын кәсіпкерлікті дамыту жұмыстары қолға алынып, жұмыстар жүргізіліп жатыр. Қолынан іс келетін адам шағын кәсіпкерлікті ашуға толық мүмкіншілігі бар. Тек еріншектікке жол бермеу керек.  
\*\*\*\*: Әсемпаз болма әрнеге, Өнерпаз болсаң арқалан. Сенде бір кірпіш дүниеге, Кетігін тап та бар қалан - деп ұлы Абай Құнанбаев айтқандай, сыныптастарыма болашақта атқаратын кәсіптерін дұрыс таңдай біліп, Қазақстанымыздың мықты маман иесі болуына тілек білдіремін.  
9 сыныпқа сұрақ:  
Әңгімелесу  
1. Сен болашақ мамандығыңды таңдадың ба?  
2. Қандай мамандық таңдайсың?  
3. Таңдаған мамандығың жөнінде не білесің?  
4. Мамандығыңның өзіндік ерекшілігі?  
5. Бұл заман талабына сай ма?  
6. Бұл мамандығының еңбек нарығында қажеттілігі.  
7. Мамандықты қай оқу орнынан аласың?  
- Адам өз мамандығын таңдаған кезде, нені басшылыққа алу керек деп ойлайсыңдар?  
- жақсы маман болуы үшін адам нені білуі және нені үйренуі қажет?  
- Сен қандай маман болуды армандайсың? Неліктен?  
- Адам өзін белгілі бір мамандыққа қашан, қалай дайындауы керек деп ойлайсыңдар?  
- Адам бірнеше мамандықты меңгерсе, оның өмірі қандай болады деп ойлайсыңдар?  
- Қай уақытта адам өз еңбегінің жемісін көре алады?  
  
Қатысушыларға келесі мамандық мінездемелері ұсынылады:  
Ең ақшасы көп - бухгалтер, экономист.  
Ең жасыл - эколог, географ, бақташы, гүл өсіруші.  
Ең тәтті - аспазшы, кондитер.  
Ең күлкілі - клоун, карикатурашы.  
Ең жауапты - сот, бухгалтер.  
Ең салмақты - мұғалім, заңгер.  
Ең қарым - қатынасы күшті - бизнесмен  
Психологиялық сәт: «Психогеометрия»- өзін - өзі тану:  
Оқушылар өзіңе ұнаған геометриялық фигуралардың кез - келгенін таңдауы тиіс. Әр фигура қандай да бір адам бойындағы қасиетті, қабілетті білдіреді. Әрқайсысымыз өзімізді танып көрелік.  
Квадрат. Сенде төзімділік, шыдамдылық, еңбекқорлық дамыған. Өз айналана адамдарды жинап ұйымдастыру, реттеу және жүйелеу қабілетін баршылық. Сенен үздікадминистратор шығады  
Зигзаг. Сенде әсемдікті көре білу қабілетін жоғары қалыптасқан, сондай - ақ шығармашылық қабілетін, ой - өрісін дамыған. Сенде табиғи өткіройлылық бар, өз айналана қабілетті адамдарды жинай аласын. Сені шаблондар, ережелер, нұсқаулар қызықтырмайды. Бастаған істі аяқтауға төзімділіктің жоқтығы бөгет жасайды.  
Шеңбер. Сенде адамгершілік жоғары дамыған. Сен өз әріптесінді тыңдай аласың және оның қайғысы мен қуанышын бірге бөлісесін, басқаның ауарпатылығына жәрдемдесу қабілетін жоғары қалыптасқан. Саған жеке адамдар арасындағы кикілжіңдер тән емес, өзіңді олардан аулақ ұстайсың Сенен үздік психолог шығуы мүмкін.  
Үшбұрыш. Саған басқарушылық қасиет тән. Өз көздеген мақсатына қол жеткізуге барлық мүмкіншілігіңді жасайсың. Өзіңе сенімдісің және жеңіске, жетістіктерге, ұтыстарға оңай қол жеткізесің. Айтқаныннан шықпайсың, абыройлысың. Сен қоғамда, өмірде жоғары жетістіктерге қол жеткізесің, жұмысыңда жоғарыға көтерілуге бейімділігін бар.  
Әр топ өз жауап нұсқаларын береді.  
Оқушылар келіп отырған қонақтарға сауалдарын жолдайды.  
Сұрақтар:  
Ендеше қонақтарымызға сөз кезегін берейік. Алғашқы сұрағымыз:  
Өз мамандығының шебері болу үшін адам өзін - өзі қалай дайындау керек деп есептейсіз? Әрқайсыңыз өз мамандығыңызға байланысты айтып өтсеңіздер.  
(Қонақтар пікірлерін айтады)  
Мамандық таңдауда ата - ананың ықпалы қандай дәрежеде болуы мүмкін деп ойлайсыздар?  
Мамандық таңдауда ең бастысы не: қабілет пе, дарын ба әлде мамандықтардың қоғамдағы беделі ме?  
Ауыл экономикасын көтеру үшін, ауылға ең алдымен қандай мамандықтар қажет деп ойлайсыңдар?  
Белгілі бір кәсіптің иесі болу үшін міндетті түрде жоғары білім алу қажет пе?  
Әрбір жеке адам бақытты болу үшін, тоқшылықта өмір сүру үшін не істеу керек?  
Еңбек нарығындағы бақталастық туралы не білесіз? Сіздің мамандығыңыз нарық заманында бақталастыққа төтеп бере ала ма?  
Кез келген қоғамда адам өмірде өз орнын табу үшін өз жанына жаққан кәсіпті меңгеріп, белгілі бір мамандық иесі болуы шарт. Ел болашағы бүгінгі өскелең ұрпақтың, яғни біздің қолымызда.  
Адам өз мамандығын таңдаған кезде, нені басшылыққа алу керек?  
Жақсы маман болу үшін адам нені білуі және үйренуі керек?  
Сіз қандай маман болуды армандадыңыз?  
Адам өзің белгілі бір мамандыққақашан, қалай дайындауы керек?  
Адам бірнеше мамандықты меңгерсе, оның өмірі қандай болады деп ойлайсыздар?  
Қай уақытта адам өз еңбегінің жемісін көре алады?  
Оқушыларға мынадай бір пайдалы мәлімет айтып өтейін.  
Мамандық таңдауда мынадай бір формула бар:  
«ҮЙРЕНГІМ КЕЛЕДІ – ҮЙРЕНЕ АЛАМЫН – ҮЙРЕНУ КЕРЕК».  
ҮЙРЕНГІМ КЕЛЕДІ – бұл талап - тілектің, мақсат пен мүдденің, ынта мен ықыластың кеңістігі;  
ҮЙРЕНЕ АЛАМЫН – қабілет - қарымның, таланттың, денсаулықтың кеңістігі;  
ҮЙРЕНУ КЕРЕК – еңбек рыногындағы сұраныстардың, аймақтағы әлеуметтік - экономикалық проблемалардың, әлемдік экономикалық даму тенденцияларының кеңістігі.  
Кәсіп осы үш дөңгелектің тоғысу нүктесі арқылы оңтайлы таңдалады.  
Абай атамыз айтқандай «болмасаң да ұқсап бақ, бір ғалымды сүйсеңіз. Ондай болмақ қайда деп, айтпа ғылым сүйсеңіз» дегендей алға ұмтылып арманымызға жетіп, мамандық иесі болайық.  
Оқушыларға пайдалы мәлімет.  
Мамандықтың бірнеше классификациясы бар. Олардың неғұрлым белгілілері еңбек пәніне негізделеді. Еңбек пәні бойынша жіктелетін мамандықтар 5 топқа бөлінеді: адам – адам, адам – белгі жүйесі, адам – табиғат, адам – техника, адам – көркем образ.  
Адам – адам: мұнда мамандық иесі үшін еңбек нышаны болып басқа адам табылады, ал қызмет сипатамасы – басқа адамдарға әсер ету, адамдармен жұмыс істеу. Мұндай мамандықтарға мұғалім, дәрігер, журналист, сатушы, заңгер, банкирлер жатады.  
Адам – белгі жүйесі: бұл типті таңдаған адамдар абстрактілі ұғымдармен жұмыс жасауды білуі керек және ой - өрісі өте кең болу керек. Бұл бухгалтерлер, оқымыстылар, ЭЕМ операторлары, зертханалар мен ғылыми орталық жұмысшылары.  
Адам – табиғат: бұл тип мамандары өлі және тірі табиғат процестері мен құбылыстарымен жұмыс істейді. Олар мал дәрігері, агроном, гидролог, механизатор, тракторист, эколог.  
Адам – техника: бұл типке техникалық құрылғылармен жұмыс жасайтын ұшқыштар, матростар, электромонтерлер, слесар жатады.  
Адам – көркем образ: бұл типке өнер мен көркем өнерге бейім, талантты адамдар жатады. Олар архитекторлар, дизайнерлер, суретшілер, әнші, актерлер.  
«Адам өз өмірінде екі нәрсені таңдауда қателеспеуі керек: біреуі – жар таңдау, екіншісі – мамандық таңдау» деп М. Мақатаев атамыз айтқандай, мамандық таңдау – жасөспірім кездегі адам өміріндегі ең маңызды шешімдердің бірі. Бүгін біздер өз қабілеттерімізге қарай мамандық пен бағдар таңдауда алғышарт жасадық. Бүгінгі кездесу сағатымызға келген қонақтарымызға рахметімізді айта отырып, кешіміз сіздердің болашақта қай бағдарда оқитындарыңызды, өз қызығушылықтарың мен қабілеттеріңе сәйкес келетін мамандықты анықтауға, кейбіреулеріңізге өз таңдауларыңызды жасауға үлкен септігі тиді деп ойлаймын.  
 Құрметті қонақтар, оқушыларға алдағы уақытта дұрыс мамандық алу үшін бағыт - бағдар бердіңіздер, әр мамандықтың қызығы мен қиындығы болатынын жете ұғындырдыңыздар. Алтын уақыттарыңызды бөліп, тәрбие сағатымызда қолдау көрсеткен қонақтарға 10 сынып ұжымының дайындаған сый - сыяпатын тапсыруға рұқсат етіңіздер.  
Осымен « \*\*\*\*\*» атты ұйымдастырылған шоу аяқталды. Тыңдағандарыңызға көп рахмет!!!  
Қош сау болыңыздар!  
Талдау: Осы күннен не алдыңыз?  
Өзіңіз үшін қандай қорытынды жасадыңыз, ойландыратын жағдай болды ма?  
Ж. Аймауытов айтқандай  
«Мамандықтың жаманы жоқ, бірақ, мұның кез келгеніне икемділік қажет, бұл жай күнелту, тамақ асыраудың ғана жолы емес, үлкен өнерді, зор шеберлікті қажет ететін нәрсе» десек, Абай атамыз айтқандай «Болмасаң да ұқсап бақ, бір ғалымды сүйсеңіз. Ондай болмақ қайда деп, айтпа ғылым сүйсеңіз» дегендей алға ұмтылып арманымызға жетіп, мамандық иесі болайық.  
егеменді еліміздің ертеңі — маман иелері болуларыңызға тілектестігімді білдіремін!

**Тақырыбы:«Есею сезімдері бұл қалай?» қыздар отырысы**

**Мақсаты:** қыз балаларға ерте есеюдің зиянды жақтарын жете түсіндіру**.**

Өтілген күні: 11.11.16ж

Қатысқандар : 8,9 кл қыздары

Қыз баласы ерте есейеді дегенді бәріміз де білеміз. Бірақ есею шағында сырласуға, дос-құрбысындай болуға көңіл бөлмейміз. Айсұлудың анасы да «ұят қой, қызыма оны қалай айтамын, менен ұялады ғой» деген жалған ұяңдықтың жетегінде жүріп, қызының бойындағы өзгерістер мен ерекшеліктерді назарынан тыс қалдырды. Ал өз бойындағы өзгерістерді түсіне алмай, іштей қынжылған қыз шарасыз әрекетінің арқасында ауруханадан бір-ақ шықты. Алғаш рет етеккірі келген. Қорыққаны бар, сасқаны бар салқын суға жуына беріпті байғұс қыз. Суық өтіп, бүк түсті…

*Алғашқы етеккірді медицинада «менархе» дейді.*

Кез келген әйелдің алғашқы етеккірі келген күн есінде шығар. Мазасыздық, үрей, сары уайым. Бұрындары бұл тақырыпты талқылау тым әбес көрінетін-ді. Ал бүгін заман басқа. Ақпарат көп, оның қайсысы дұрыс, қайсысы бұрыс екендігін анықтау да қиын. Бойжетіп келе жатқан қыз бала үшін мұндайда анасының не әпкесінің кеңесі, қолдауы аса қажет.

Алғашқы етеккірді медицинада «менархе» дейді. Қазақшаласақ, «бірінші қан». Бойжеткеннің бойындағы дәл осы өзгерісті кез келген ана назардан тыс қалдырмауы керек. Бұл кезеңде қыз баланың ағзасынан бөлек, психологиялық жағдайы да өзгере түседі. Тұйықталып, бойын үрей билеп, ыстығы көтеріліп, көңіл күйі болмай, мазасызданады. Кейбір қыздарда іштің төменгі бөлігі ауырып, белі сыздап, жатып қалуы мүмкін.

Қыз баланың алғашқы етеккірі ағзаның физиологиялық ерекшелігіне қарай әртүрлі жаста келеді. Әдетте бұл кезең 12 мен 14 жас аралығы. Бірақ кейбір қыздарда алғашқы етеккір 16-18 жасында болуы мүмкін. Бұл жоғарыда айтылған ерекшеліктерге байланысты. Етеккір келген күннен бастап, қыз баланың ағзасы, атап айтар болсақ жыныс бездері толығымен жетіліп, өз қызметіне кіріседі. Осы кезден бастап «цикл», яғни тұрақты кезең басталады. Егер қыз баланың бойында ауырсыну сезімі немесе өзге де қолайсыздықтар болып жатса, міндетті түрде балалар гинекологынан кеңес алу керек.

Етеккірдің қалыпты болуы эндокринді жүйенің жұмысына тікелей байланысты. Егер қыз баланың етеккірі тұрақты қалыпқа түспесе, ағзасында ақау бар. Мұны ертерек емдеп жазу керек. Дер кезінде емделмеген дерт, тұрмысқа шығып, балалы болғанда түрлі патологиялық ауруларға әкеліп соғады. Сондықтан қыз баланың денсаулығын ерте кезден-ақ бақылауда ұстаған жөн. Ал енді қыз баланы бойжеткен шаққа дайындау туралы айтайық.

Балиғат жасына толған қыз анасымен сырласып үйренуі керек. Анасы қызының ағзасында орын алатын өзгерістерді түсіндіріп, етеккір белгілерінің барлығын да ескертіп отыруы керек. Мәселен, алғашқы етеккірдің белгілері 2-3 ай алдын білінеді. Мұндайда іштің төменгі бөлігі ауырады. Ауырсыну сезімі аптасына бірнеше рет қайталануы мүмкін. Сонымен қатар жыныс мүшесінен ақшыл немесе сарғыш сұйықтық бөлінеді. Кей жағдайда бұл бөліндінің иісі болуы мүмкін. Мұндай кезде гигиеналық тазалықты өте қатаң сақтау керек.

*Қыз баланың алғашқы етеккірі ағзаның физиологиялық ерекшелігіне қарай әртүрлі жаста келеді. Әдетте бұл кезең 12 мен 14 жас аралығы.*

Бұдан бөлек қыз баланың басы жиі ауырады. Көңіл күйі құбылмалы күйде болып, болмашы нәрсеге ашуланып, мінез танытуы мүмкін. Мұндайда оған ұрысып, жекіп тастауға асықпаңыз. Қызыңыз бұл әрекеттің барлығын әдейі жасап жүрмегенін ескеріңіз. Эмоцияны бақылауда ұстау мүмкін емес.

Бұл кезеңде қыздың дұрыс тамақтануына да аса көңіл бөлген дұрыс. Ас мәзірінен тәттілерді азайтып, оның орнынан сүт тағамдары мен жеміс-жидектерді кеңінен пайдалануға тырысыңыз. Бірақ бұл мәзірді тек қызыңызға ғана ұсынбаңыз. Ол отбасының өзге мүшелерінен ерекшеленіп жүргендігін сезінбеуі керек. Бұл да қыз үшін күйзеліс тудыруы мүмкін.

«Етеккір келген жағдайда» деген жос-пар бойынша қызға арнайы төсемелерді дайындап қоюыңыз шарт. Өз бөлмесіндегі сөреге таза мақталы матадан үтіктелген төсеме дайындағаныңыз абзал. Дайын төсемелердің құрамында түрлі химиялық заттар болғандықтан, ағзаны ондай заттарға бірте-бірте үйреткен дұрыс. Қыз баланың жыныс мүшесі тым нәзік тіндерден тұрады. Сондықтан қабынуға өте бейім. Осының барлығын да қыз баласына жіті түсіндіріп, барлық сұрақтарына жауап беру керек. Етеккір күндерінде жиі жуынып отыру шарт, бірақ салқын суға емес. Бір литр суытылған қайнаған суға бір шай қасық ас содасын салып, дәрет алуға болады. Бұл ерітінді түрлі жұқпалардан сақтандырады. Жуыну барысында арнайы гельді немесе сабынды пайдаланбауға тырысу керек. Сабын табиғи микрофлораны (жыныс мүшесінің шырышты қабаты) құрғатып, қалыпты жұмысын бұзуы мүмкін.

Бойжетіп келе жатқан қызбен ашық әңгімелесу оңай емес. Сондықтан бұл жағдайға барынша дайындалу керек-ақ. Әңгімені төтесінен бастамай, алдымен қыздың сабағын сұрап, құрбылары мен достары туралы да мәлімет алғыңыз келетіндігін айтыңыз. Оның жақсы қасиеттерін мақтап, зор үміт күтетініңізді де жасырмаңыз. Еркелету – шолжақ етеді деген түсініктен арылғаныңыз жөн. Қыз баласы еркелеткенді ұнатады. Әрдайым анасының өзіне көңіл бөлгендігін қалайды. Сондықтан қызыңызға барынша жақындай түсіңіз. Құрбыңыз ретінде сыр айтып тұрыңыз.

**Қыналы негізгі орта білім беретін мектеп медбикесі** -  *Рыскалиева Мақпал барлығын байыппен түсіндіріңіз. Мұндайда анасынан артық көмекші, сырлас, жақын жан жоқ. Сонымен қатар гигиеналық тазалыққа жіті көңіл бөліңіз. Етеккір кезінде  жұқпаларға деген сезімталдық артады, сондықтан бұл кезде қыз балаға ауыр дене жаттығуларын жасауға, секіруге, велосипед тебуге, жүзуге болмайды. Денешынықтыру пәнінен де уақытша босатылғаны жөн*

*Ұл баланың бұл шақтағы тәрбиесімен әкесі, ағасы немесе атасы айналысқаны жөн*

**…Бозбала**

Бойжеткеннің өтпелі кезеңінен ұл баланың ержеткені оңай деп ойласаңыз, қателесесіз. Ұл балалардың ержетіп, физиологиялық өзгерісті бастан өткізуі қиынның-қиыны. Мұндай кезде ұлдың тәрбиесіне де, денсаулығына да үлкен жауапкершілікпен қарау керек.

Ер баланың бозбалалық шаққа қадам басуы – 15-19 жас аралығында жүреді. Қыздарға қарағанда баяу есейеді. Бірақ эмоционалды жағдайы күрделі болады. Ең алдымен дауысы жуандап, иегінде, мұрнының астыңғы бөлігінде түк пайда болады. Ағзасында тестестерон, яғни ер азаматтық гармон жетіліп, аталық безінің жұмысы күшейе түседі.

*Ұйқы алдындағы эрекция яғни жыныс мүшесінің белсенділігі, таңертеңгілік эрекция жағдайларын да жіті түсіндіруіңіз керек.*

Мұндайда бозбаланың үрпісінен сұйықтық бөліне бастайды. Сұйықтық бозбалаға біршама ыңғайсыздық туғызуы мүмкін. Іш киімінің ауы үнемі суланып қалғандықтан, бала өзін тым ыңғайсыз сезінеді. Бөлінді таңертең және кешкі уақытта үдей түседі. Бірақ күндізгі уақытта да үрпі аузы дымқылданып тұруы мүмкін. Бұл қалыпты жағдай. Мұндайда іш киімді таза ұстап, күніне екі мезгіл жуынып тұру керек. Уролог мамандар бұл кезеңді ұл баланың «белсенді даму кезеңі» деп атайды. Бұл кезеңде ұл баланың мінезі де өзгереді. Күші тасып, ақымақтықты көп жасайды. Сондықтан өтпелі кезеңде «қиын балалардың» саны күрт өсіп, жасөспірімдер арасындағы қылмыс етек алады. Ұл баланың бұл шақтағы тәрбиесімен әкесі, ағасы немесе атасы айналысқаны жөн. Себебі анасының тәрбие әдісі әсер етпеуі мүмкін. Оның үстіне ұл бала анасына шешіліп сыр ақтара бермейтінін ескеру керек. Бозбаланың ағзасындағы өзгерістерді де ұялмай сұрау керек. Дәретке шығуы, үрпісінен бөлінетін сұйықтың мөлшері сияқты жағдайдың барлығын да ұл бала жасырмай айтып отыруы тиіс. Сонымен қатар ұйқы алдындағы эрекция яғни жыныс мүшесінің белсенділігі, таңертеңгілік эрекция жағдайларын да жіті түсіндіруіңіз керек.

*Ерте жыныстық қатынас белсіздік пен өзге де патологиялық дерттерге жол ашады.*

Бозбалалардың басым бөлігі дәл осы тұста адасып, жаман әдеттеніп кетуі мүмкін. Өз үрпісін үйкеу арқылы жыныстық құмарлықты арттырып, анонизммен әуестеніп кетуі де ғажап емес. Сондықтан ұл баланы жыныстық қатынастан аулақ ұстау керек. Мұрт тебіндеу жыныстық қатынасқа дайын екендігінің белгісі емес. Ер бала жыныстық қатынасқа 18 жастан кейін ғана дайын болатындығын ескеру керек. Бірақ қазіргі кезде бұл ережені орындап жатқан бозбала жоқ. 15-16 жасында-ақ жыныстық қатынасқа түсіп, денсаулығына зиянын тигізіп жатады. Ерте жыныстық қатынас белсіздік пен өзге де патологиялық дерттерге жол ашады. Мұны бозбалаға жіті түсіндіріп, ұғындыру керек. 16 жастан басталған төсек қатынасы 25 жасқа келгенде сыр береді. Нағыз белсенді болатын шақта, ер-жігіттің сексуалды ахуалы нашарлай түседі. Бұл дәлелденген дәйек. Аталық безінің жұмысы әлсіреп, ұрығы да сапасыздана түседі. Халық арасында айтылатын «әлсіз еркектен қыз бала ғана туылады» деген сөз бекер айтылмағандығын да ескерген дұрыс сияқты.

**Тақырыбы: «Мен үшін қымбат адамдар» атты психологиялық тренинг**

**Мақсаты :** бала тәрбиесіндегі ата-ананың алатын орнының ерекше екендігін түсіндіру, отбасы мүшелерінің арасындағы бауырмалдық, қайырымдылық, достық қарым-қатынасты қалыптастыру, бірін –бірін түсіне білуге және жақсы қасиеттерге тәрбиелеу.

      Қажетті құрал – жабдықтар : ақ парақ , қаламсап интерактивті тақта , «Тілек ағашы» тақырыбындағы үлкен ағаш суреті салынған плакат , жапсырма қағаздар , үнтаспа .

1.      **«Досым, қалың қалай?» жаттығуы** .

Жаттығудың мақсаты . оқушылардың көңіл – күйін көтеру , бір – бірімен қарым – қатынасын нығайту .

**Шарты :** балалар дөңгелене тұрып , жұп – жұп болып , бір – біріне қарап жазылған сөйлемді аяқтайды . Яғни , сұрақты өз ойларымен толықтырады және екіншісі жауап береді .

**2.**      **«Сенімділік» жаттығуы .**

**Мақсаты :** оқушыны стресстік жағдайдан арылтып , сенімділікке үйрету .

**Шарты :**оқушыларға бос парақ таратылады . Сол парақты қаламсаппен теңдей екіге бөлу ұсынылады . Ол бөліктерді 1 , 2 деп белгілеп , бірінші бөлікке жағымды қасиеттерді , ал екінші бөлікке жағымсыз қасиеттерді жазу керек те , ортасы қырқылып алынады . Жағымды қасиеттерін өзіне қалдырып , жағымсыздарын қатты мыжып , қоқыс жәшәгәне салады .

**3. Атомдар мен молекулалар.**

    Әр қатысушы жеке – атомдар. Жүргізушінің айтуы бойынша атомдар қозғалысқа түседі, бір-бірімен жеңіл қақтығысқа түседі. Жүргізуші қанша атомның қосындысынан молекула құрайтынын айтады, сол кезде сол санға

сай бірігіп тұра қалу керек. Молекула құрамына кірмей қалғандар ойыннан шығады. Ойын бірнеше рет қайталанады.

Қорытынды: неге барлығы кіре алмады?

Ойыннан шыққандар несімен ерекшелінеді.

***4. Менің ерекшеліктерім.***

Шеңбер бойынша амандасу.

    Көзімізді жұмамыз. Мен өзімнің сол жағымда отырған адамды жұмылған көзбен сипап сәлем беремін.

    Келесісіде жұмылған көзімен менің сәлемімді қабылдайды да өзінің сол жағындағыға сипап сәлем береді, әрі қарай шеңбер бойынша жалғасады. Осылайша сәлем жүргізушіге қайта айналып келгенше жалғасады.

**5-жаттығу. Ұқсастық шегі**.

**Шарты**: қатысушылар жұптасып отырады, А – форматтағы қағаз және қаламсап алады. Жанындағы жұбына қарап, ұқсастықты тауып, «Біздің ұқсастығымыз!» деп, қағаз бетіне жазады. Ұқсастықты табу үшін 4 минут уақыт керек. Жаттығу орындағаннан кейін, жұп бір-бірінің жазғын ұқсастығын оқып, өз ойларын айтады.

**6.**  **«Сұраныс»  жаттығуы .**

**Мақсаты :** оқушының өмірлік жетістіктеріне жету мақсатына талпындыру , сенімділігін нығайту .

Жаттығу барысы : қатысушылардың біреуі шығады . Оған мынадай нұсқау беріледі : «Қабырғаға жақын тұр , сосын секір . Қай жерге дейін секіргенін бергілеу» .

Талдау . бірінші және екінші белгі салыстырылады . Қатысушылар мынадай сұрақтарға жауап беру керек .:

-          Белгі  қойылған биіктердің айырмашылығы болды ма ?

-          Бұл айырмашылыққа не әсер етеді ?

-          Қойылған талап пен мақсат нәтижесі жақсарады ма , әлде нашарладыма ?

-          Қалай ойлайсыңдар , өмірде де осындай жағдайлар кездесе ме ?

**7.«Дыбыстық гимнастика»**

Нұсқау: Психологтың нұсқауы бойынша берілген әріптерді хормен қайталау. Психолог айтылған әріптердің адам ағзасы үшін маңыздылығын түсіндіреді.

А – дыбысы, барлық ағзаның жұмысын жақсартады

Е – дыбысы, қалқанша безінің жұмысын күшейтеді

И –ми, көз, құлақ, мұрынның жұмысын жақсартады

О –жүрек және өкпенің жұмысын белсендіреді

Х- барлық ағзамыздың тазаруына көмектеседі

Ха – ха – көңіл күйді көтереді.

**Қорытынды :** Оқушылар өтілген жаттығулардан , түсіндірме жұмыстардан алған әсерін және достарына арнаған тілектерін жазып , «Тілек ағашына» апарып жапсырады

**«Маңызды кеңестер»**

* **Ата - аналарға арналған 10 кеңес**
* 1. Балам өзім секілді, немесе өзім ойлағандай болады деп күтудің қажеті жоқ. Оған өзі секілді болуға көмектес.
* 2. Балаға жасаған еңбектерің үшін ақы сұраушы болма. Сіз оған өмір сыйладыңыз, ол басқаға өмір сыйлайды, ол тағы біреуге, бұл адамзат сапарының ұлы жолы осылай жалғаса береді.
* 3. Өзіңнің өкпе - ренішіңе баланы араластыра берме, әйтпесе қартайғанда ол қылығыңның ащы дәмін татуың мүмкін. Не ексең, соны оратыныңызды ұмытпаңыз!
* 4. Баланың мәселесіне бей - жай қарауға болмайды. Әркім өмірде әліне қарай күреседі. Сіз тапқан жолды бала таба алмауы мүмкін, өйткені онда тәжірибе жоқ.
* 5. Баланың көңілін ешқашан қалдырмаңыз!
* 6. Адам өміріндегі ең қызықты кездесу, баламен кездесу, оған үлкен дайындық керек, себебі сіз өзіңіздің ертеңгі күніңізбен кездесіп тұрғаныңызды ұмытпаңыз!
* 7. Балаңызға қолыңыздан келмей тұрған нәрсені істей алмадым - ау деп қиналмаңыз. Ал қолыңыздан келіп тұрғанда істемесеңіз, онда сіздің қиналуыңыз әбден орынды. Бастаған істі аяғына дейін жеткізбесеңіз, онда ештеңе істемеген болып шығасыз.
* 8. Бала өміріңді билейтін әмірші емес, тіршілік сыйлаған өмірдің қымбат қазынасы, сіз осы қазынаны көздің қарашығындай сақтауға, дамытуға және оның жүрегіне шығармашылықтың алауын жағуға міндеттісіз. Бала - әке мен ананың махаббатын сақтайтын алтын қойма.
* 9. Басқаның да баласын жақсы көріп үйрен. Өз балаңа істемейтін нәрсені басқаның баласына да істеме!
* 10. Балаң дарынсыз, жолы болмайтын болса да және есейіп кетсе де жақсы көруге міндеттісіз. Онымен қарым - қатынас жасағанда қуануға тиістісіз, өйткені оның сізбен болған әр күні мереке.

**Сізге жетістіктер, өзіңіздің, балаңыздың мүмкіншіліктеріне сенімділік тілейміз!**

* **Ата-аналарға ұсыныс**
* Мектепке дейінгі бала даму және танып білу қабілеттерінің мүмкіншіліктеріне зор ие. Балада дүниені танимын және зерттеймін деген негіз салынған, сол мүмкіншіліктерді дамытуда көмек көрсетіңіз. Өткен уақытыңызды аямаңыз, кейін ол көптеп қайтарылады.
* Мектеп табалдырығын аттағанда балаңыз өз күшіне сенімді болады, оқу ол үшін қиын болмай, қуаныш қана әкеледі, сізде оның үлгеріміне алаңдамайтын боласыз.
* Сіздің жігеріңіз тиімді болу үшін, мына кеңестерді қолданыңыз:
* 1. Оқу барысында бала зерігіп кетпесін. Егер бала көңілді оқыса, ол жақсы оқитын болады. Қызығушылық – мотивациялардың ең жақсысы, ол балаларды шығармашылықты тұлғалар етіп шығарады және ақыл-ой сабақтарынан қанағат алады.
* 2. Жаттығуды қайталаңыз. Баланың ақыл-ой қабілетін дамыту уақыт пен тәжірибеде айқындалады. Егер де небір жаттығу келіспей жатса, үзіліс жасаңыз, кейін қайтып келсеңіз де, не басқа жеңілдеу тәсілге көшсеңіз болады.
* 3. Жеткіліксіз жетістіктерге жетпей жатса не алға ештеңе жылжымаса үрейленбеңіз.
* 4. Шыдамдылық танытыңыз, асықпаңыз, баланың ақыл-ойын бөліп тастамайтын, басқа жағынан назар аударатын жаттығуларды бермеңіз.
* 5. Сабақта балаға деген бір өлшем болу керек. Бала шаршап, айналшақтап, не көңілсіздеу болса жаттығу жасамай-ақ қойыңыз. Баланың шыдамдылығын байқап және сабақты дайындағанда әр кез сайын аздап қана уақыт мерзімін қосып отыру керек. Кей кезде өзіне ұнайтын істерімен айналысуға мүмкіндік беріңіз.
* 6. Мектепке дейінгі бала қайталай беретін, бірқалыпты, нақты уақытымен ғана берілетін сабақтарды қабылдамайды. Сондықтан ойын түрінде өткізген жөн.
* 7. Балада қатынас жасаудың машықтарын дамытыңыз, бірлесіп істеуді, ұйымшыл болуды, басқа балалармен достасып кетуіне, олармен жетістіктерді және қиыншылықтарды бөлісуге үйрету керек, бұның бәрі ертең мектепке барғанда әлеуметтік атмосферада керек болады.
* 8. Немқұрайлы баға бермеңіз, ылғи да сүйемелдеп отырыңыз, жиі балаңызды шыдамдылығы мен жетістігі үшін мақтап отырыңыз. Басқа балалармен оның әлсіздігін салыстырмаңыз, оның өзіне деген сенімділігін қалыптастырыңыз. Ал ең негізі, баламен оқыған сабақты ауыр еңбек түрінде қабылдамаңыз, керісінше қуанып, ләззат алыңыз, күліп-ойнап жүрсеңіз жақсы болады. Баламен тіптен дос болу мүмкіншілігі туғанын есіңізге сақтаңыз.
* **Сонымен, сіздерге жетістіктер, өзіңіздің, балаңыздың мүмкіншіліктеріне сенімділік тілейміз!**